CELEX: 62008CO0563
Language: bg
Date: 2010-10-06 00:00:00
Title: Определение на Съда (седми състав) от 6 октомври 2010 г.#Carlos Sáez Sánchez и Patricia Rueda Vargas срещу Junta de Andalucía, Manuel Jalón Morente и други.#Искане за преюдициално заключение: Juzgado de lo Contencioso-Administrativo nº 2 de Granada - Испания.#Член 104, параграф 3, първа алинея от Процедурния правилник — Член 49 ДФЕС — Свобода на установяване — Обществено здраве — Аптеки — Близост — Снабдяване на населението с лекарствени продукти — Разрешение за стопанисване — Териториално разпределение на аптеките — Въвеждане на ограничения, основани на критерий за гъстота на населението — Минимално разстояние между аптеките.#Дело C-563/08.

Определение на Съда (седми състав) от 6 октомври 2010 г. — Sáez Sánchez и Rueda Vargas/Junta de Andalucia и др.
      (Дело C‑563/08)
      „Член 104, параграф 3, първа алинея от Процедурния правилник — Член 49 ДФЕС — Свобода на установяване — Обществено здраве — Аптеки — Близост — Снабдяване на населението с лекарствени продукти — Разрешение за стопанисване — Териториално разпределение на аптеките — Въвеждане на ограничения, основани на критерий за гъстота на населението — Минимално разстояние между аптеките“
      Свобода на установяване — Ограничения — Национална правна уредба, която изисква предварително административно разрешение за откриването на нови аптеки в определен
         регион (член 49 ДФЕС) (вж. точки 14—34 и диспозитива)
      
      Предмет 
      
         
               Преюдициално запитване — Juzgado Contencioso-Administrativo de Granada — Тълкуване на член 43 ЕО — Правна уредба, определяща
                  условията, които трябва да бъдат изпълнени за откриването на нови аптеки — Ограничения в зависимост от броя жители и от необходимостта
                  да се запази минимално разстояние между аптеките
               
            Диспозитив 
      Член 49 ДФЕС трябва да се тълкува в смисъл, че по принцип допуска национална правна уредба като разглежданата в главните производства,
         която налага ограничения върху издаването на разрешения за създаването на нови аптеки, като предвижда, че: 
      
      –        по принцип във всяка аптечна зона може да се създаде само една аптека на всеки 2800 жители, 
      –        допълнителна аптека може да се създаде само при надвишаване на този праг за частта над 2000 жители и 
      –        всяка аптека трябва да отговаря на изискването за минимално разстояние от вече съществуващите аптеки, което по принцип е 250
         метра. 
      
      Същевременно член 49 ДФЕС не допуска подобна национална правна уредба, доколкото основните правила за 2 800 жители или за
         разстояние от 250 метра препятстват създаването на достатъчен брой аптеки, които да осигурят подходящо фармацевтично обслужване
         във всяка географска зона с особени демографски характеристики, което следва да се провери от националната юрисдикция.